P6_TA(2005)0326
Lisätalousarvio nro 4/2005 (tsunami)
Euroopan parlamentin päätöslauselma esityksestä Euroopan unionin lisätalousarvioksi nro 4/2005
varainhoitovuodeksi 2005 —Pääluokka III —Komissio (tsunami) (11220/2005 —C6-0239/2005
—2005/2079(BUD))
Euroopan parlamentti , joka
— ottaa huomioon Euroopan yhteisön perustamissopimuksen ja erityisesti sen 272 artiklan 4 kohdan
viimeistä edeltävän alakohdan,
— ottaa huomioon Euroopan atomienergiayhteisön perustamissopimuksen ja erityisesti sen 177 artiklan,
— ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta
25. kesäkuuta 2002 annetun neuvoston asetuksen (EY, Euratom) N:o 1605/2002 (1) ja erityisesti sen
37 ja 38 artiklan,
— ottaa huomioon Euroopan unionin yleisen talousarvion varainhoitovuodeksi 2005 sellaisena kuin se on
lopullisesti vahvistettuna 16. joulukuuta 2004 tehdyllä päätöksellä (2),
— ottaa huomioon talousarviota koskevasta kurinalaisuudesta ja talousarviomenettelyn parantamisesta
6. toukokuuta 1999 tehdyn Euroopan parlamentin, neuvoston ja komission välisen toimielinten sopi-muksen (
3),
— ottaa huomioon Euroopan parlamentin ja neuvoston 7. syyskuuta 2005 tekemän päätöksen joustoväli-
neen varojen käyttöönottamisesta edellä mainitun, 6. toukokuuta 1999 tehdyn toimielinten sopimuksen24 kohdan mukaisesti kunnostamis- ja jälleenrakennusavun antamiseksi tsunamin kohteeksi joutuneillemaille,
— ottaa huomioon komission 27. huhtikuuta 2005 tekemän alustavan esityksen lisätalousarvioksi
nro 3/2005 varainhoitovuodeksi 2005 (SEC(2005)0548),
— ottaa huomioon neuvoston 15. heinäkuuta 2005 laatiman ehdotuksen lisätalousarvioksi nro 4/2005
(11220/2005 —C6-0239/2005),
— ottaa huomioon työjärjestyksen 69 artiklan ja sen liitteen IV,
— ottaa huomioon budjettivaliokunnan mietinnön (A6-0255/2005),
A. katsoo, että Euroopan unionin olisi täytettävä lupauksensa osoittaa tsunamikatastrofin jälkeiseen
kunnostamis- ja jälleenrakennustyöhön 350 miljoonaa euroa, joista 170 miljoonaa euroa olisi budjetoi-tava vuodelle 2005,
B. ottaa huomioon, että neuvosto sitoutui 7. tammikuuta 2005 varmistamaan, että kaikki tässä yhteydessä
vapautetut varat ovat lisänä jo tehdyille sitoumuksille,
C. ottaa huomioon edellä mainitun lupauksen lisäksi, että Euroopan parlamentti sisällytti jo vuoden 2005
talousarvioon 123 miljoonan euron määrärahan tsunamin kohteeksi joutuneille maille annettavaahätäapua varten supistamatta kuitenkaan muiden politiikkojen määrärahoja,
D. ottaa huomioon, että 70 miljoonan euron lisärahoitus saadaan ottamalla käyttöön hätäapuvarauksen
varat sekä tekemällä tätä vastaava siirtoesitys,
E. ottaa huomioon, että lisätalousarvioesityksen nro 4/2005 tarkoituksena on sisällyttää yleiseen talous-
arvioon joustovälineen varojen käyttöönottamisesta tehdyllä Euroopan parlamentin ja neuvoston pää-töksellä käyttöön otettavat 15 miljoonaa euroa,
F. ottaa lisäksi huomioon, että täydentävät 60 miljoonan euron suuruiset varat saadaan käyttöön määrä-
rahojen osittaisella uudelleen osoittamisella, joka ei kuitenkaan vaaranna Aasiaa koskevia nykyisiä ohjel-mia,
(1) EYVL L 248, 16.9.2002, s. 1.
(2) EUVL L 60, 8.3.2005, s. 1.
(3) EYVL C 172, 18.6.1999, s. 1, sopimus sellaisena kuin se on muutettuna Euroopan parlamentin ja neuvoston
päätöksellä 2003/429/EY (EUVL L 147, 14.6.2003, s. 25).C 193 E/194 FI 17.8.2006 Euroopan unionin virallinen lehti
Keskiviikko 7. syyskuuta 2005
G. ottaa huomioon, että 12 miljoonan euron suuruiset varat saadaan käyttöön nopean toiminnan välineen
kautta,
H. ottaa huomioon, että lisätalousarvioesityksessä nro 4/2005 ehdotetaan myös budjettikohtaan 19 10 04
liittyvän selvitysosan muuttamista lisäämällä rahoitusavusta ja teknisestä avusta Aasian ja Latinalaisen
Amerikan kehitysmaille sekä taloudellisesta yhteistyöstä näiden maiden kanssa 25. helmikuuta 1992
annetun neuvoston asetuksen (ETY) N:o 443/92 (1) (ALA-asetus) tämän budjettikohdan oikeusperus-
taksi, jotta ehdotettu tuki voidaan toteuttaa rahastojen ja talousarviotuen kautta,
I. ottaa huomioon, että lisätalousarvioesityksessä 4/2005 ehdotetaan myös budjettikohdan 05 08 03
muuttamista, jotta mahdollistettaisiin erityisavustuksen myöntäminen OECD:lle useita kolmansia maitaja uusia jäsenvaltioita koskevien tietojen analysoimista ja keräämistä varten;
1. uudistaa sitoumuksensa vastata nopeasti 26. joulukuuta 2004 sattuneen tuhoisan tsunamionnettomuu-
den jälkeiseen kunnostamis- ja jälleenrakennustarpeeseen;
2. haluaa varmistaa Euroopan unionille tarvittavat resurssit uusiin haasteisiin vastaamiseksi turvaten kui-
tenkin meneillään olevat kehitysyhteistyöohjelmat ja vaarantamatta perinteisiä ensisijaisia tavoitteitaan;
3. painottaa, että 6. toukokuuta 1999 tehdyn toimielinten sopimuksen 24 kohdan mukaisesta joustoväli-
neen varojen käyttöön ottamisesta varainhoitovuonna 2005 päätettiin alun perin joulukuussa 2004 Irakissatehtävien kunnostus- ja jälleenrakennustöiden mahdollistamiseksi (
2), sillä rahoitusnäkymien otsakkeen 4
alkuperäisten enimmäismäärien puitteissa ei vuoden 2000 jälkeen voitu vastata kansainvälisistä kriiseistäaiheutuviin tarpeisiin;
4. hyväksyy 15 miljoonan euron suuruisen määrän ottamisen käyttöön joustovälineestä vuonna 2005
tsunamin kohteeksi joutuneissa maissa tehtävien kunnostus- ja jälleenrakennustöiden rahoittamiseksi;
5. arvostelee kuitenkin sitä, että neuvosto ei halunnut ottaa käyttöön komission ehdottamaa 98 miljoo-
nan euron suuruista joustovälinettä, mikä viivytti lisätalousarvion hyväksymistä;
6. palauttaa mieliin, että toimielinten sopimuksen 24 kohdan mukaan vuosittaisesta varojen määrästä
voidaan käyttämättä jäänyt osa siirtää eteenpäin n+2 vuotta ja jos välineestä päätetään irrottaa varoja, käyt-töön otetaan ensin siirretyt määrärahat aikajärjestyksessä; katsoo siksi, että käyttöönotettu 15 miljoonaneuron määrä on peräisin vuodesta 2004 lähtien siirretystä määrästä; panee myös merkille, että tämänkäyttöönotetun määrän jälkeen vuodeksi 2005 jäävä määrä joustovälineestä on 293 miljoonaa euroa;
7. muistuttaa, että vuodelle 2005 hyväksytyt uudelleenjärjestelyt on suunniteltava uudestaan lisäämällä
vastaava määrä (60 miljoonaa euroa) vuoden 2007 talousarvioon, jotta noudatettaisiin sitoumusta, jonkamukaan vapautetut varat ovat lisäys aiemmin tehtyihin sitoumuksiin;
8. hyväksyy esityksen lisätalousarvioksi nro 4/2005 sellaisenaan;
9. kehottaa puhemiestä välittämään tämän päätöslauselman neuvostolle ja komissiolle.
(1) EYVL L 52, 27.2.1992, s. 1.
(2) EUVL L 54, 23.2.2004, s. 1.17.8.2006 FI C 193 E/195 Euroopan unionin virallinen lehti
Keskiviikko 7. syyskuuta 2005